വാക്സിനെടുക്കാന് വിസമ്മതം: നടപടി ആലോചനയിലെന്ന് മന്ത്രി മസ്കത്ത്: വാക്സിനെടുക്കാന് വിസമ്മതിക്കുന്നവര്ക്കെതിരെ എന്തു നടപടി വേണമെന്ന കാര്യം ആലോചനയിലാണുള്ളതെന്ന് ആരോഗ്യ മന്ത്രി ഡോ. അഹമ്മദ് അല് സഈദി പറഞ്ഞു. വാക്സിനേഷന് ഒമാനില് നിര്ബന്ധമല്ല. എന്നാല്, സ്വദേശികളും വിദേശികളുമടങ്ങുന്ന സമൂഹത്തെ പകര്ച്ചവ്യാധിയില്നിന്ന് സംരക്ഷിക്കേണ്ടത് സര്ക്കാറിന്െറ ഉത്തരവാദിത്തമാണ്.ഇതു കണക്കിലെടുത്ത് വാക്സിനെടുക്കാന് വിസമ്മതിക്കുന്നവര്ക്കെതിരെ എന്തു നടപടിയെടുക്കണമെന്ന കാര്യം പഠിച്ചുവരുകയാണെന്ന് അല് സൈദി ഒമാന് ടെലിവിഷന് നല്കിയ അഭിമുഖത്തില് പറഞ്ഞു.സുപ്രീം കമ്മിറ്റി സൂക്ഷ്മമായി വിലയിരുത്തിയ ശേഷമാണ് കോവിഡ് പശ്ചാത്തലത്തിലെ യാത്രവിലക്ക് ഏര്പ്പെടുത്തുന്നതും വിലക്ക് നീക്കം ചെയ്യുന്നതുമെന്നും ആരോഗ്യ മന്ത്രി പറഞ്ഞു. നിലവില് ഇന്ത്യയും പാകിസ്താനുമടക്കം 20ല് അധികം രാഷ്ട്രങ്ങള്ക്കാണ് ഒമാന് യാത്രവിലക്ക് ഏര്പ്പെടുത്തിയിട്ടുള്ളത്. പുതിയ വകഭേദങ്ങളുമായി ബന്ധപ്പെട്ട പരിശോധനകളുടെ എണ്ണമടക്കം നിശ്ചിത മാനദണ്ഡങ്ങള് കണക്കിലെടുത്താണ് യാത്രവിലക്ക് ഏര്പ്പെടുത്തുന്നത്. വിലക്ക് നീക്കുന്നതിനും മാനദണ്ഡങ്ങള് ബാധകമാണെന്നും മന്ത്രി പറഞ്ഞു. നേരത്തേ 30ല് അധികം രാജ്യങ്ങള്ക്കാണ് ഒമാന് യാത്രവിലക്ക് ഏര്പ്പെടുത്തിയിരുന്നത്. പിന്നീട് ചില രാജ്യങ്ങളുടെ യാത്രവിലക്ക് നീക്കം ചെയ്യുകയും ചെയ്തിരുന്നു.